O‘zbekistonda ob-havoning sezilarli darajada sovishi kutilmoqda

Sinoptiklar O‘zbekistonda hafta oxiriga kelib havoning sezilarli darajada sovishi kutilayotganini ma’lum qildi. Bu haqda “Uz24” xabar bermoqda.

Vazirlar Mahkamasi huzuridagi Gidrometeorologiya xizmati markazining (“O‘zgidromet”) xabar berishicha, 15—17-oktabr kunlari havo harorati kechqurun 8—13, kunduzi esa 18—23 daraja iliq bo‘ladi. 18-oktabr kuni kechqurun 2—7, kunduzi esa 12—17 darajada iliq bo‘lishi kutilmoqda. Hafta davomida qisqa muddatli yomg‘irlar kuzatiladi.
O‘zbekistonning tog‘li hududlarida 18-oktabr kuni kechqurun 2 daraja sovuq va 3 daraja iliq, kunduzi esa 7—12 daraja iliq bo‘lishi kutilmoqda.